 CAPITOLUL 4 ELEMENTE DE TRANSMISIUNEA DIGITALĂ A INFORMAŢIEI 4 1 REPREZENTAREA DATELOR ÎN ECHIPAMENTELE DIGITALE Semnalul de la ieşirea unui codor sursă este cel mai adesea o tensiune electrică u(t) care ia numai două valori, U0 pentru „0” logic şi U1 pentru „1” logic Tensiunea este constantă pe intervale elementare de timp de Tb secunde (durata unui bit de informaţie) Un şir de biţi este arătat ilustrativ mai jos u(t) 0 1 1 0 1 0 0 1 U1 U0 t 0 Tb 2Tb 3Tb 4Tb 5Tb 6Tb 7Tb Aşa se reprezintă datele şi în calculatorul nostru personal Pentru a transmite la distanţă un asemenea semnal, avem nevoie de un canal de comunicaţie 4 2 CANALE DE COMUNICAŢIE Fenomenul natural care ne permite să transmitem informaţie la distanţă se numeşte undă Atunci când cineva vorbeşte, generează o undă acustică: organul său fonator exercită o presiune variabilă asupra aerului, presiune care se transmite până la urechea destinatarului informaţiei În transmisiunea informaţiei cu mijloace tehnice, se utilizează undele electromagnetice Canalul de comunicaţie este un mediu fizic prin care undele electromagnetice se propagă bine Clasificăm canalele de comunicaţie în canale fir şi în canale fără fir Canalele fir sunt realizate cu cabluri metalice şi cu cabluri optice Cablurile metalice sunt de două feluri: (a) perechi torsadate şi (b) cabluri coaxiale Cablurile optice se realizează cu fibra optică Canalele electromagnetice fără fir utilizează undele radio Mai multe despre canalele de comunicaţie vom învăţa la cursul intitulat „Sisteme de telecomunicaţii pentru transporturi” 4 3 MODULAŢIA DIGITALĂ DE AMPLITUDINE DEFINIŢIA 4 1 Prin semnal, înţelegem o mărime fizică prin a cărei variaţie putem transmite informaţie Cel mai adesea, mărimea fizică este o tensiune electrică Semnalele digitale nu pot fi trans- mise ca atare pe canalele de comunicaţie de care dispunem Este necesar să le combinăm cu un semnal purtător Un semnal purtător se propagă foarte bine pe un canal de comunicaţie Cele mai utilizate semnale purtătoare sunt semnalele sinusoidale În teoria transmisiunii informaţiei, semnalele se reprezintă ca funcţii de timp Cele două funcţii sinusoidale sunt sinus şi cosinus Fie semnalul purtător 𝑠𝑝 (𝑡) = 𝐴 cos(2𝜋𝑓𝑡 + 𝜑0 ) Aici, t este variabila independentă timp, iar A, f şi 𝜑0 sunt trei parametri numiţi amplitudine, frecvenţă şi fază iniţială, respectiv Un alt parametru, legat direct de frecvenţă, este perioada 1 𝑇𝑝 = 𝑓 Parametrul 𝜑0 este faza la timpul t = 0 DEFINIŢIA 4 2 Prin modulaţie, înţelegem operaţia prin care semnalul purtător de informaţie, numit mesaj sau semnal modulator, este făcut să modifice unul sau mai mulţi parametri ai semnalului purtător Dacă frecvenţa şi faza iniţială sunt constante, iar semnalul de transmis face să varieze amplitudinea, avem modulaţie de amplitudine În modulaţia de amplitudine, faza iniţială nu joacă nici un rol, astfel încât o putem considera ca fiind egală cu zero Semnalul modulat are expresia 𝑠(𝑡) = 𝐴 cos(2𝜋𝑓𝑡) unde +1 pentru bit 0 𝐴={ −1 pentru bit 1 În figura de mai jos, se reprezintă semnalul modulat pentru secvenţa de biţi 010 1 0 8 0 6 0 4 semnal modulat 0 2 0 -0 2 -0 4 -0 6 -0 8 -1 0 500 1000 1500 timp Constatăm că, la trecerea de la 0 la 1 şi la cea de la 1 la 0, unda sinusoidală suferă un salt de 1800 4 4 MODULAŢIA DIGITALĂ DE FRECVENŢĂ În modulaţia digitală de frecvenţă, amplitudinea este constantă iar faza iniţială nu joacă nici un rol Pentru a transmite un bit de 0 şi un bit de 1, avem nevoie de două frecvenţe, numite frecvenţe caracteristice: 𝑓0 pentru bitul 0 şi 𝑓1 pentru bitul 1 Semnalul modulat are deci forma 𝐴 cos(2𝜋𝑓0 𝑡) pentru bitul 0 𝑠(𝑡) = { 𝐴 cos(2𝜋𝑓1 𝑡) pentru bitul 1 La trecerea de la un bit de 0 la un bit de 1 şi invers, au loc salturi de fază, dar ele nu sunt purtătoare de informaţie 4 5 MODULAŢIA DIGITALĂ DE FAZĂ În modulaţia digitală de fază, amplitudinea şi frecvenţa sunt constante, dar pentru a transmite un bit de 0 şi un bit de 1, avem nevoie de două faze Fără nici o reducere a generalităţii, aceste două faze sunt 00 şi 1800 Semnalul modulat are deci forma 𝐴 cos(2𝜋𝑓𝑡) 𝑝𝑒𝑛𝑡𝑟𝑢 𝑏𝑖𝑡𝑢𝑙 0 𝑠(𝑡) = { 𝐴 cos(2𝜋𝑓𝑡 + 𝜋) 𝑝𝑒𝑛𝑡𝑟𝑢 𝑏𝑖𝑡𝑢𝑙 1 În figura de mai jos, se reprezintă semnalul modulat pentru secvenţa de biţi 010 1 0 8 0 6 0 4 semnal modulat 0 2 0 -0 2 -0 4 -0 6 -0 8 -1 0 500 1000 1500 timp Dar 𝐴 cos(2𝜋𝑓𝑡 + 𝜋) = −𝐴 cos(2𝜋𝑓𝑡), aşa încât constatăm că modulaţia digital de fază nu se deosebeşte de modulaţia digitală de amplitudine dacă semnalul modulator este un şir de biţi Acesta nu mai este cazul dacă biţii se grupează câte doi pentru a forma dibiţi, câte trei pentru a forma tribiţi ş a m d 4 6 ZGOMOTUL ELECTRIC Zgomotele sunt semnale electrice nedorite ce nu sunt purtătoare de informaţie Ele se combină cu semnalele utile, limitând astfel capacitatea receptorului de a funcţiona corect Multe din zgomotele întâlnite în practică se adună la semnalul util, motiv pentru care se numesc aditive Există şi zgomote multiplicative, dar pe acestea nu le luăm în considerare în acest curs În cazul unui zgomot aditiv, semnalul de recepţie r(t) este egal cu suma dintre semnalul de emisie s(t) şi zgomotul z(t): 𝑟(𝑡) = 𝑠(𝑡) + 𝑧(𝑡) Dacă nu ar exista zgomotul, receptorul nu are avea o mare dificultate să reproducă semnalul de la emisie Dar din cauza zgomotului, receptorul produce din când în când erori În cazul unei transmisiuni digitale, aceasta înseamnă că se transmite un 0, dar receptorul îl percepe ca pe un 1, sau ca se transmite un 1 dar receptorul îl percepe ca pe un 0 Zgomotele sunt naturale şi artificiale Exemple de zgomote naturale sunt: zgomotul termic generat de ieşirea aleatoare a electronilor din atomii canalului de comunicaţie şi zgomotul produs de radiaţiile venite din cosmos Printre zgomotele artificiale, menţionăm zgomotul generat de bujia de aprindere a unui motor cu combustie internă, zgomotul în impulsuri generat de comutarea ce are loc în unele centrale telefonice de tip mai vechi, zgomotul provenit de la reţelele de distribuţie a energiei electrice Prin proiectare, inginerii pot elimina o bună parte din zgomot sau pot reduce efectele sale prin filtrare, ecranare, alegerea judicioasă a modulaţiei şi găsirea unui loc optim pentru receptor În acest curs, vom vedea cum putem combate zgomotul prin codarea semnalelor de emisie 